## Pravilnik o stručnom nadzoru nad radom autoškola

### NN 40/1995 (14.6.1995.), Pravilnik o stručnom nadzoru nad radom autoškola

# HRVATSKI AUTOKLUB

Na temelju članka 205. stavka 3. Zakona o sigurnosti prometa na cestama
(" Narodne novine", broj 84/92, 5/93 i 26/93) i članka 4. Pravilnika
o povjeravanju Hrvatskom autoklubu poslova jedinstvenog procesa osposobljavanja
kandidata za vozače, organiziranja i provođenja vozačkih ispita i drugih
poslova javnih ovlasti ("Narodne novine", broj 24/95), Upravni
odbor Hrvatskog autokluba na sjednici od 9. svibnja 1995. godine, uz snglasnost
ministra prosvjete i športa donio je

## PRAVILNIK

### O STRUČNOM NADZORU NAD RADOM AUTOŠKOLA

Članak 1.

Ovim pravilnikom uređuju se ovlaštenja i obveze Hrvatskog autokluba
u obavljanju stručnog nadzora nad radom autoškola i drugih pravnih i fizičkih
osoba koje osposobljavaju kandidate za vozače (u daljnjem tekstu: autoškole)
i kod kojih se provode vozački ispiti.

Poslovima stručnog nadzora iz stavka 1. ovoga članka smatraju se i stručni
poslovi koje Hrvatski autoklub obavlja u postupku utvrđivanja uvjeta za
početak rada autoškola.

Članak 2.

Poslove iz članka 1. ovoga pravinika Hrvatski autoklub obavlja temeljem
odredbi Zakona o sigurnosti

prometa na cestama i podzakonskih propisa donesenih na osnovi toga Zakona,
kao javne ovlasti.

Članak 3.

Poslove stručnog nadzora iz članka 1. ovoga pravilnika Hrvatski autoklub
utvrđuje godišnjim programom rada.

Godišnjim programom rada utvrđuju se osobito razlozi i cilj stručnog
nadzora, broj autoškola u kojima će se obaviti nadzor, te druga pitanja
u vezi s obavljanjem nadzora. 

Članak 4.

Stručne poslove u postupku utvrđivanja uvjeta za početak rada autoškola
Hrvatski autoklub obavlja i na zahtjev nadležnog ministarstva.

Članak 5.

Hrvatski autoklub može u obavljanju stručnog nadzora tražiti da autoškola
dostavi podatke potrebne za obavljanje nadzora.

Ako Hrvatski autoklub primi predstavku ili podnesak kojim se ukazuje
na nezakonitost rada autoškole ili odgovome osobe autoškole, dužan je predstavku
razmotriti, te ako osnovano sumnja da su činjenice u predstavci točne,
poduzeti mjere u skladu s odredbama ovoga pravilnika, te o tome obavijestiti
podnosioca predstavke i ministarstvo koje obavlja upravni nadzor nad njegovim
radom.

Članak 6.

Hrvatski autoklub podnosi nadležnom ministarstvu cjelov to izvješće
o obavljenom stručnom nadzoru u pravilu jedanput godišnje.

Članak 7.

Stručni nadzor obavlja se prikupljanjem podataka o radu, uvidom u dokumentaciju
i evidenciju autoškole, te utvrđivanjem drugih okolnosti od značaja za
obavljanje svrhe nadzora, u skladu s odredbama ovoga pravilnika.

Članak 8.

Poslove stručnog nadzora obavlja ovlaštena osoba Hrvatskog autokluba,
koja ima visoku stručnu spremu prometne, odgojno-obrazovne ili pravne struke
i najmanje pet godina radno iskustva na poslovima obrazovanja ili osposobljavanja
u cestovnom prometu (u daljnjem tekstu: ovlaštena osoba).

Članak 9.

Ovlaštena osoba u obavljanju stručnog nadzora samostalna je u radu i
neposredno odgovara odgovornoj osobi za stručni nadzor u Hrvatskom autoklubu.

Ovlaštenoj osobi bit će uskraćeno pravo obavljanja poslova stručnog
nadzora, ako se u prethodno provedenom disciplinskom postupku utvrdi da
je počinila težu povredu radne dužnosti nesavjesnim obavljanjem poslova
stručnog nadzora.

Članak 10.

Osoba koja obavlja stručni nadzor ima službenu iskaznicu.

Oblik i sadržaj iskaznice iz stavka 1. ovoga članka tiskan j uz ovaj
pravilnik i njegov je sastavni dio.

Članak 11.

Osoba koja obavlja stručni nadzor dužna je pravodobn obavijestiti nadziranu
osobu o vremenu obavljanja

stručnog nadzora.

Osoba koja obavlja stručni nadzor, može obaviti stručni nadzor i bez
prethodne obavijesti, ako to zahtjeva svrha nadzora.

Nadzirana osoba dužna je osobi koja obavlja stručni nadzor staviti na
uvid zatraženu dokumentaciju i evidenciju, dati druge podatke i obavještenja
koja su potrebna u svrhu nadzora, te osigurati nesmetano obavljanje stručnog
nadzora.

Članak 12.

Osoba koja obavlja stručni nadzor može, ako je to neophodno za učinkovito
ispunjenje svrhe nadzora, izuzeti evidenciju i dokumentaciju, o čemu nadziranoj
osobi izdaje potvrdu.

Članak 13.

U obavljanju stručnog nadzora, ovlaštena osoba nadzu osobito:

- izvođenje godišnjeg plana i programa osposobljavanja kandidata za
vozače i njegovu uskladenost s propisanim nastavnim planom i programom,

- izvođenje nastave iz pojedinog nastavnog predmeta,

- prostor, prometno vježbalište ili odgovarajuću prometnu površinu,
nastavna sredstva i pomagala i opremu potrebnu za izvođenje pojedinog nastavnog
predmeta, te način njihova korištenja;

- kadrovske uvjete potrebne za izvođenje osposobljavanja kandidata za
vozače,

- prostorne i tehničke, te druge uvjete za provođenje vozačkih ispita,

- provođenje vozačkog ispita,

- sadržaj ugovora o međusobnim pravima i obvezama autoškole i kandidata
za vozače,

- ostvarivanje prava i obveza kandidata za vozače u procesu osposobljavanja,

- vođenje propisane evidencije i dokumentacije,

- ostale okolnosti važne za stručno izvođenje procesa osposobljavanja
kandidata za vozače i za provođenje vozačkog ispita.

Članak 14.

Pored ovlaštenja utvrđenih člankom 13. ovoga pravilnika, u obavljanju
stručnog nadzora ovlaštena osoba:

- pruža instruktivnu stručnu pomoć djelatnicima autoškole,

- predlaže mjere za unapređivanje organizacije rada i metoda osposobljavanja
kandidata za vozače, te provođenje vozačkih ispita,

- ocjenjuje funkcionalnost opreme autoškole i predlaže mjere za njezino
osuvremenjivanje,

- daje upute i pojašnjenja za otklanjanje utvrđenih nepravilnosti i
nedostataka u radu nadzirane osobe,

- obavlja druge poslove iz svog djelokruga u vezi sa svrhom stručnog
nadzora.

Članak 15.

Stručni poslovi u postupku utvrđivanja uvjeta za početak i nastavak
rada autoškole obavljaju se očevidom.

Očevid iz stavka 1. ovoga članka obavlja ovlaštena osoba iz članka 8.
ovoga pravilnika ili izuzetno komisija od najmanje dva člana, koji ispunjavaju
uvjete utvrđene člankom 8. ovoga pravilnika.

U očevidu iz stavka 1. ovoga članka može sudjelovati ovlašteni državni
službenik nadležnog ministarstva.

Komisiju iz stavka 2. ovoga članka određuje glavni tajnik Hrvatskog
autokluba.

Članak 16.

Očevidom iz članka 15. ovoga pravilnika utvrđuje se odgovara li dokumentacija
priložena uz zahtjev za utvrđivanje uvjeta za osposobljavanje kandidata
za vozače iz pojedinog nastavnog predmeta stvarnom stanju, u skladu s odredbama
Pravilnika za osposobljavanje kandidata za vozače vozila na motorni pogon.

Članak 17.

U obavljenom stručnom nadzoru i očevidu u postupku utvrđivanja uvjeta
za početak rada autoškole obvezno se sastavlja izvješće.

Izvješće iz stavka 1. ovoga članka sadrži osobito:

- naziv i adresu nadzirane osobe, odnosno osobe kod koje je obavljen
očevid,

- vrijeme početka i završetka stručnog nadzora odnosno očevida,

- opis utvrđenog stanja, nepravilnosti i nedostataka,

- prijedlog mjera koje valja poduzeti radi otklanjanja utvrđenih nedostataka,
te rokove u kojima bi se nedostaci morali otkloniti,

- prijedlog mjera koje se predlažu nadležnom državnom organu,

- potpis ovlaštenih osoba koje su obavile stručni nadzor odnosno očevid,

- potpis nadzirane osobe.

Članak 18.

Izvješće o obavljenom stručnom nadzoru odnosno očevidu obvezno se dostavlja
odgovornoj osobi autoškole u kojoj je obavljen nadzor odnosno očevid.

Na izvješće iz stavka 1. ovoga članka odgovorna osoba autoškole ima
pravo prigovora. Prigovor se podnosi osobi koja je obavila stručni nadzor
odnosno očevid, u pismenom obliku, u roku 5 dana od dana dostave izvješća.

Članak 19.

Izvješće o obavljenom stručnom nadzoru odnosno očevidu s prigovorom
i mišljenjem ovlaštene osobe o izjavljenom prigovoru obvezno se dostavlja
autoškoli u kojoj je obavljen stručni nadzor odnosno očevid, te nadležnom
ministarstvu.

Za izradu izvješća, te njegovo dostavljanje vrijede rokovi utvrđeni
općim propisima.

Članak 20.

Ako ovlaštena osoba u obavljanju stručnog nadzora utvrdi, u okviru svojih
ovlaštenja, da kod nadzirane osobe postoji osnova za poduzimanje mjera
iz nadležnosti nekog drugog državnog organa, dužna ga je o tome obavijestiti
bez odgode, putem Ministarstva prosvjete i športa.

Članak 21.

Dokumentaciju o obavljenom stručnom nadzoru i očevidu čuva Hrvatski
autoklub.

Članak 22.

Troškove obavljanja stručnih poslova u postupku utvrđivanja mjesta za
početak i nastavak rada autoškole snosi autoškola prema naknadi koju utvrđuje
Hrvatski autoklub.

Članak 23.

Stupanjem na snagu ovoga pravilnika prestaje, važiti Pravilnik o obavljanju
stručnog nadzora kojega je Upravni odbor Hrvatskog autokluba usvojio 16.
rujna 1992. godine.

Članak 24.

Ovaj pravilnik stupa na snagu osmg dana od dana objave u "Narodnim
novinama".

Broj:1195/4-95

Zagreb, 9. svibnja 1995.

Predsjednik Upravnog odbora

**Slavko Degoricija, prof**., v. r.

```

PRILOG 1.
```

### ISKAZNICA OVLAŠTENOG DJELATNIKA STRUČNOG NADZORA

```
_________________________________________________________________
```

```
Stranica 1.
```

#### HRVATSKI AUTOKLUB

```
AUTO-CLUB DE CROATIE
```

#### ISKAZNICA

```
OVLAŠTENOG DJELATNIKA STRUČNOG
```

```
NADZORA
```

```
SLUŽBENI ZNAK HAK-a
```

```
___________________________________________________________________
```

```
Stranica 2.
```

```
Registarski broj _____________________________________________________
```

```
Mjesto za fotografiju
```

```
Ime ________________________________________________________________
```

```
Prezime ____________________________________________________________
```

```
JMBG ______________________________________________________________
```

```
Potpis glavnog tajnika HAK-a
```

```
____________________________________________________________________
```

```
Stranica 3.
```

```
____________________________________________________________________
```

```
Iskaznica vrijedi do:
```

```
Potpis M.P.
```

```
_____________________________________________________________________
```

```
Iskaznica vrijedi do:
```

```
Potpis M.P.
```

```
_____________________________________________________________________
```

```
Iskaznica vrijedi do:
```

```
Potpis M.P.
```

```
______________________________________________________________________
```

```
Iskaznica vrijedi do:
```

```
Potpis M.P.
```

```
_______________________________________________________________________
```

```
Iskaznica vrijedi do:
```

```
Potpis M.P.
```

```
_______________________________________________________________________
```

```
Stranica 4.
```

Autoškole i organizacije Hrvatskog Crvenog križa dužne su imaocu ove
iskaznice omogućiti uvid u opće akte, dokumentaciju i evidenciju, te omogućiti
nesmetanu provedbu stručnog nadzora, a kad je to potrebno, dužne su dozvoliti
izuzimanje dokumentacije i evidencije.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pravilnik, NN 40/1995-809
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)